**Kvalifikācijas prasības pretendentiem**

iepirkuma procedūrai „Mežaudžu stādījumu iežogošana un iežogojuma atjaunošana”

Par iepirkuma procedūras pretendentu var būt pakalpojuma sniedzējs:

# kurš normatīvajos aktos noteiktajā kārtībā ir reģistrēts uzņēmējdarbības veikšanai;

* + 1. uz kuru neattiecas Publisko iepirkumu likuma 42. panta pirmajā daļā minētie izslēgšanas gadījumi;
		2. uz kuru nepastāv Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktie nosacījumi pretendenta izslēgšanai no dalības iepirkuma procedūrā;
		3. kura rīcībā ir visi nepieciešamie resursi kvalitatīvai un savlaicīgai pasūtījuma izpildei – tam ir pietiekošs darbu veikšanai nepieciešamās tehnikas nodrošinājums un atbilstošas kvalifikācijas darbu veicēji;
		4. kuram ir pieredze žogu uzstādīšanā. Pretendentam ir atbilstoša pieredze, ja pēdējo trīs gadu laikā tas, kā ģenerāluzņēmējs veicis žogu uzstādīšanu ar kopējo apjomu, kas nav mazāks par iepirkuma priekšmeta kopējo apjomu;
		5. uz kuru nav attiecināms gadījums, kad pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība) tā dalībnieks vai biedrs (ja pretendents ir piegādātāju apvienība vai personālsabiedrība) vai pretendenta norādītais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 procenti no kopējās iepirkuma līguma vērtības, vai pretendenta norādītā persona, uz kuras iespējām pretendents balstās, lai apliecinātu, ka tā kvalifikācija atbilst šajā Nolikumā noteiktajām prasībām, nav pildījis ar pasūtītāju (Meža pētīšanas staciju) noslēgtu iepirkuma līgumu vai vispārīgo vienošanos un tādēļ pasūtītājs ir izmantojis iepirkumu līgumā vai vispārīgās vienošanās noteikumos paredzētās tiesības vienpusēji atkāpties no iepirkuma līguma vai vispārīgās vienošanās un, ja no dienas kad pasūtītājs vienpusēji atkāpies no iepirkuma līguma vai vispārīgās vienošanās līdz piedāvājumu iesniegšanas dienai nav pagājuši 12 mēneši.